|  |  |
| --- | --- |
| Neuropsykologisk afdelingDen: 18.03.2018Referent: Hemela |  |

Støttekontaktperson

**Hvis du er over 18 år og har en kronisk sindslidelse, har et stof – eller alkoholmisbrug eller særlige sociale problemer, som ikke har eller kan opholde sig i egen bolig, har du mulighed for at få en støttekontaktperson.**

En støttekontaktperson (SKP) er en medarbejder, der kan hjælpe dig med opgaver i hverdagen, som du selv har svært ved at klare selv.

Hjælpen kan f.eks. være:

-Træning i almindelig dagligdags levevis

-Støtte til at passe eventuel behandling

-Støtte i kontakten til myndigheder

-Støttende og vejledende samtaler

-Støtte til at fastholde uddannelse/job/aktivering.

-Støtte til at udvikle og bevare netværk

-Støtte i forbindelse med eventuel indlæggelse og udskrivelse

-Støtte i samværet med andre

-Støtte til aktiviteter i og udenfor hjemmet

Jf. Lov om social Service § 99 i Serviceloven

Hjemmevejleder

**Kommunen tilbyder hjælp, omsorg eller støtte samt optræning og hjælp til udvikling af færdigheder til personer, der har behov herfor på grund af betydelig nedsat fysisk eller psykisk funktionsevne eller særlige sociale problemer.**

**Tilbuddet omfatter alene borgere over 18 år.**

Der er tale om et bredt spektrum af socialpædagogiske foranstaltninger.

-Støtten kan bestå i oplæring og genoplæring i daglige færdigheder, herunder egentlig personlig og praktisk hjælp, støtte til struktur i dagligdagen, samt støtte til udvikling af egne ressourcer og erkendelse af eget støtte-behov.

-At skabe struktur i hverdagen, herunder at støtte borgeren i at udvikle færdigheder, der kan sikre, at borgeren opbygger eller fastholder tilknytning til uddannelse, beskæftigelse eller anden aktivitet.

-At kunne mestre et handicap.

-At mestre sygdom, herunder at håndtere medicin, post, offentlige breve, personlig hygiejne, madlavning, indkøb, tøjvask, oprydning m.v.

-At kunne indgå i sociale sammenhænge.

-At kunne planlægge og styre sin økonomi.

Hjælpen i hjemmet skal ydes med et aktiverende og forebyggende sigte.

Jf. Lov om social Service § 85

Mentorstøtte

**Har henblik på at fremme, at personer fra det 18. år, kan opnå eller fastholde aktiviteter, tilbud, ordinær uddannelse, ansættelse i fleksjob eller ordinær ansættelse, kan der gives tilbud om mentorstøtte.**

Støtten kan omfatte følgende:

-Rådgivning i og vejledning om sociale kompetencer.

-Rådgivning i og vejledning om præstationsforventninger.

-Støtte vedrørende den unges sociale netværk.

-Administrativ rådgivning.

-Samfunds kendskab.

-Forberedelse til arbejdslivet.

-Rådgivning i og vejledning om økonomi.

-Rådgivning i og vejledning om etik, moral, livskvalitet og identitetsdannelse.

-Rådgivning og vejledning i praktiske gøremål.

-Rådgivning og vejledning om fritid.

Jf. lov om aktivbeskæftigelse 31b-f

 Patientvejleder/

 Henriette Larsen